تاسي په كندهار كي د هغو پروتوكولي قومندانانو او مفسدينو په خوا كي ودرېدلئ چي كمونيستانو د نجيب حكومت د نسكورېدو پر مهال كندهار هغوى ته سپارلى وو، همغه چي تاسو ئې اوس په فساد تورنوئ، او د حاجي سركاتب په څېر د صالح او نومياليو مجاهدينو په ضد وجنگېدئ، ستاسو ملگري د سلام راكټي او ملا نقيب الله په څېر پروتوكولي قومندانان ول، سلام راكټي اوس له خپل مشر سياف سره يو ځاى د امريكايانو په چوپړ كي دئ، هغوى ته داسي جنگيالي سپاري چي جامه، سليقه او سابقه ئې د طالبانو ده، امريكايان ئې د مجاهدينو په ضد جنگوي او داسي فسادونه پرې كوي چي د مجاهدينو نوم بد او ولس ترې بېل كړي